**भारत सरकार**

मानव संसाधन विकास मंत्रालय

स्‍कूल शिक्षा एवं साक्षरता विभाग

राज्‍य सभा

तारांकित प्रश्‍न संख्‍या: 158

उत्‍तर देने की तारीख: 16 दिसम्‍बर, 2013

**देशभक्त नेताओं के भाषणों और फिल्मों का प्रदर्शन**

\***158. श्री मनसुख एल॰ मांडवियाः**

क्या मानव संसाधन विकास मंत्री यह बताने की कृपा करेंगे किः

(क) क्या केन्द्रीय माध्यमिक शिक्षा बोर्ड को महान देशभक्त नेताओं के भाषणों और पुरानी फिल्मों तथा स्वतंत्रता के इतिहास को प्रदर्शित करने के लिए राष्ट्रीय फिल्म विकास निगम से कोई पत्र प्राप्त हुआ है ताकि भावी पीढ़ी में जागरुकता उत्पन्न हो सके और राष्ट्रीय एकता को भी सुदृढ़ बनाने में मदद मिल सके; और

(ख) केन्द्रीय माध्यमिक शिक्षा बोर्ड द्वारा इस संबंध में आगे क्या कार्रवाई की गई है?

**उत्‍तर**

**मानव संसाधन विकास मंत्री**

**(श्री एम. एम. पल्‍लम राजू)**

(क) और (ख): एक विवरण सदन के पटल पर रख दिया गया है ।

\*\*\*\*\*

**"देशभक्त नेताओं के भाषणों और फिल्मों का प्रदर्शन" के संबंध में माननीय संसद सदस्‍य श्री मनसुख एल॰ मांडविया द्वारा दिनांक 16.12.2013 को पूछे जाने वाले राज्‍य सभा तारांकित प्रश्‍न संख्‍या 158 के भाग (क) और (ख) के उत्‍तर में उल्‍लिखित विवरण।**

(क) और (ख) : केन्‍द्रीय माध्‍यमिक शिक्षा बोर्ड (सीबीएसई) छात्रों में जागरूकता उत्‍पन्‍न करने और राष्‍ट्रीय एकता को सुदृढ़ करने के लिए सीबीएसई से संबद्ध स्‍कूलों में महान देशभक्‍त नेताओं पर बनी फिल्‍मों और स्‍वतंत्रता के इतिहास को इलेक्‍ट्रॉनिक रूप में वितरित करने का इच्‍छुक था और इसके लिए उसने राष्‍ट्रीय फिल्‍म विकास निगम (एनएफडीसी) से संपर्क किया है।

 हालांकि, एनएफडीसी ने 11.12.2013 को सीबीएसई को सूचित किया है कि संस्‍कृति मंत्रालय द्वारा प्रदत्‍त परियोजना के रद्द होने के कारण वह उल्‍लेखनीय फिल्‍मों की 4-डीवीडी का सेट जिसमें ‘गांधी’, ‘मेकिंग ऑफ महात्‍मा’, ‘डा. बाबासाहेब अम्‍बेडकर’ तथा ‘सरदार’ शामिल हैं, सीबीएसई को नि:शुल्‍क उपलब्‍ध कराने की स्थिति में नहीं है।

\*\*\*\*\*